**KIURUVEDEN VAMMAISNEUVOSTON**

TOIMINTASUUNNITELMA 2016

Vammaisneuvosto on vammaisten ihmisten asiantuntijaelin kunnassa. **Vammaisneuvosto** toimii yhteistyöfoorumina vammaisille, virkamiehille ja päättäjille. Neuvosto koostuu vammaisjärjestöjen ja kaupunginhallituksen edustajista sekä seurakunnan edustajasta. Kokoukset, aloitteet, esitykset ja lausunnot ovat neuvoston perustyötä.

Neuvosto ottaa kantaa ja antaa ohjeita mm. tiedonvälitykseen, asemakaavoitukseen, kaupunkisuunnitteluun, asumiseen ja rakentamiseen, joukkoliikenteen suunnitteluun ja toteuttamiseen niin, että niissä otetaan huomioon myös vammaisten tarpeet ja toimivuus heidän näkökulmasta katsottuna. Sosiaali- ja terveyspalveluissa vammaisten huomioiminen, opetustoimen, kulttuurin, urheilun ja vapaa- ajan harrastuksien järjestäminen niin, että myös vammaisilla on mahdollisuus osallistua kyseisiin toimintoihin kykyjensä mukaan.

Neuvosto järjestää eri tahojen kanssa yhteistä toimintaa, organisoi koulutuksia ja tilaisuuksia sekä tiedottaa vammaisuuteen liittyvistä asioista. Vahva pohja osallisuudelle ja yhdenvertaisuudelle on Suomen vammaispoliittinen ohjelma **VAMPO 2010 -2015**.

Kaikki ihmiset ovat yhdenvertaisia. Kaikilla on oltava yhtäläiset mahdollisuudet elää ja toimia yhteiskunnassa. Syrjintä on kielletty. Hyväksikäyttö ja väkivaltainen kohtelu ovat rangaistavia tekoja. Käytännössä vammaisten ihmisten ei kuitenkaan ole mahdollista käyttää täysimääräisesti oikeuksiaan ja vapauksiaan tai täyttää velvollisuuksiaan. Yhteiskunnan rakenteelliset esteet ja vallitsevat asenteet rajoittavat vammaisten ihmisten itsenäistä suoriutumista, itsemääräämisoikeutta ja yhteiskunnallista osallisuutta kaikkina ikäkausina**.**

**Tiivistelmä VAMPO - ohjelmasta:** Vammaisneuvoston tehtävänä on valvoa vammaisten henkilöiden oikeuksia ja oikeudenmukaista kohtelua yhteiskunnassa puuttumalla epäkohtiin, konkreettisin korjaus - ja kehittämistoimenpitein. Tätä työtä varten meillä Kiuruvedellä on oma vammaispoliittinen ohjelma. Kaupunginvaltuusto on hyväksynyt **18.6.2012** tarkistetun vammaispoliittisen ohjelman muutoksineen. Vammaisten palveluihin liittyvät asiat ovat Kiuruveden kaupungissa hyvällä mallilla. Tarpeita on tunnistettu ja toimintakäytäntöjä on pystytty muuttamaan.

Ajan tasalla oleva ohjelma antaa mahdollisuuden työn jäntevöittämiseen ja seurantaan. On tärkeää pitää asioita esillä ja ottaa rohkeasti yhteyttä, jotta parannusehdotukset tulevat kaikkien toimijoiden tietoisuuteen. Yhteistyö muiden kuntien kanssa on tärkeää.

Näkyvyyttä pidetään yllä vammaisneuvoston **kotisivujen** ja **facebook.com** sivujen kautta. Sitä kautta kulkee myös yhdistysten tiedotus. Tietoa voi hakea sieltä.

Lehdissä julkaistaan juttuja tapahtumista. Ilmoitukset retkistä ym. Kiuruvesi–lehdessä rivi-ilmoituksina, tapahtumailmoitukset kaupungin ilmoituksessa.

**Toiminta vuonna 2016**

**Vuoden 2016 teemana vammaiset lapset ja nuoret eri vammaisryhmissä**

* Kokoukset pidetään toimintaohjeen mukaisesti. Toimintaohjeen päivittäminen ajan tasalle.
* Koulutuksiin osallistuminen
* Pyydetään kokouksiin esim. neuvolasta tai Ankkurista kouluterveydenhoitajaa, koulupsykologia, erityisliikunnan ohjaaja ym. saadaksemme jonkinlaisen kuvan niin sanotuista erilaisista vammaisuuksista nuorten ja lasten piirissä(näkö-kuulo-sydän-hengitystiesairaudet, mielenterveys, diabetes nämä on ryhmiä mitkä ei ole meillä tiedossa minkä verran on), mitä voimme heille järjestää
* Yläkoulu vierailu 9-luokkalaisille huhtikuussa 2016
* Voisimme tarjota myös ala-asteelle tätä erilaisuus teemaa (esim. 5 – 6 -luokkalaiset)
* Päiväkoti-ikäisille voimme tehdä oman esityksen (esim. teatteriesitys yhteistyössä teatterin kanssa)
* Ulkoilutapahtuma **Kiuruveden erityisliikunnan** kanssa elo/syyskuussa ennen varsinaisten ryhmien alkua.
* Voitaisiinko kysyä teattereilta, olisiko heillä halua järjestää hyväntekeväisyysesitys vammaisjärjestöjen virkistysrahoituksen hyväksi
* Retkiä yhdistykset voivat edelleen järjestää yhdessä, myös vammaisneuvosto voi olla järjestäjänä, jos saamme rahaa talkootyöllä kasaan